Държавен вестник, бр. 91, 2019 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  91
Чл. 17. (1) Въз основа на становището по 
чл. 16 министърът на здравеопазването или 
оправомощен от него заместник-министър 
издава заповед, с която одобрява или мотиви-
рано отказва да одобри лечебното заведение 
за извършване на дейностите по чл. 1, т. 1 в 
двумесечен срок от подаване на заявлението 
по чл. 2, ал. 1 или от отстраняване на непъл-
нотите по чл. 2, ал. 2.
(2) Министърът на здравеопазването или 
оправомощен от него заместник-министър 
мотивирано отказва да одобри лечебното 
заведение за извършване на дейностите по 
чл. 1, т. 1:
1. при непълноти на представените до-
кументи и неотстраняването им в срока по 
чл. 2, ал. 2;
2. когато при проверката по чл. 12, ал. 1 
е установено несъответствие с критериите 
и условията, на които трябва да отговаря 
структурата и организацията на дейността в 
лечебното заведение, необходимото оборуд-
ване и квалификацията на персонала, за да 
може да извършва дейностите по чл. 1, т. 1.
(3) Отказът по ал. 2 подлежи на обжалване 
по реда на Административнопроцесуалния 
кодекс пред съответния административен съд.
(4) В заповедта на министъра на здраве-
опазването, с която се одобрява лечебното 
заведение за извършване на дейностите по 
чл. 1, т. 1, се посочват видът на обучението 
и специалностите, по които лечебното заве-
дение ще извършва обучение на студенти и/
или специализанти. 
(5) Одобрението за извършване на дейности- 
те по чл. 1, т. 1 е за срок 5 години.
Чл. 18. (1) В случай че с възражението по 
чл. 14, ал. 3 е направено искане за откриване 
на контролно производство, консултативният 
съвет изразява мотивирано становище по 
искането. Ако становището е положително, 
срокът по чл. 16 спира да тече до приключване 
на контролното производство.
(2) Консултативният съвет може да на-
прави мотивирано искане за откриване на 
контролно производство след изслушване на 
доклада и проекта на решение на експертната 
комисия по чл. 13, ал. 4. В този случай срокът 
по чл. 16 спира да тече до приключване на 
контролното производство.
(3) В случаите по ал. 1 и 2 министърът на 
здравеопазването издава заповед за откриване 
на контролно производство, определя състава 
на контролната комисия и сключва договор с 
членовете  є, в който се определят обхватът 
на проверката, срокът за работа и размерът 
на възнаграждението.
(4) Контролната комисия се състои мак-
симум от трима експерти (един от които 
юрист), които отговарят на изискванията по 
чл. 3, ал. 2.
(5) В контролната комисия не могат да 
участват експерти, за които е налице несъв-
местимост по чл. 5, както и такива, които са 
участвали при извършването на проверката 
на съответствието на лечебното заведение с 
критериите и условията по чл. 1, т. 1.
(6) Обстоятелствата по ал. 5 се доказват 
с декларация, представена на министъра на 
здравеопазването преди назначаването на 
контролната комисия.
(7) Контролната комисия в срок до 3 ра-
ботни дни от издаване на заповедта по ал. 3 
извършва проверка по документи, а при необ-
ходимост – и в лечебното заведение, и внася 
доклад в консултативния съвет не по-късно 
от 10 работни дни от издаване на заповедта 
по ал. 3.
(8) Въз основа на доклада по ал. 7 кон-
султативният съвет приема становище за 
одобряване или за отказ да бъде одобрено 
кандидатстващото лечебно заведение за из-
вършване на дейностите по чл. 1, т. 1 и в срок 
до 3 дни от провеждане на заседанието, на 
което е прието решението, го предоставя на 
министъра на здравеопазването.
(9) Въз основа на становището по ал. 8 
министърът на здравеопазването или опра-
вомощен от него заместник-министър издава 
заповедта по чл. 17, ал. 1.
Чл. 19. (1) В МЗ се води регистър на ле-
чебните заведения, получили одобрение за 
извършване на дейностите по чл. 1, т. 1. В 
регистъра се вписват:
1. номерът и датата на заповедта за одобре-
ние за извършване на дейностите по чл. 1, т. 1;
2. наименованието на лечебното заведение;
3. видът на обучението и специалностите, 
по които лечебното заведение ще извършва 
обучение на студенти и/или специализанти.
(2) Всяко лечебно заведение, получило 
одобрение за извършване на дейностите по 
чл. 1, т. 1, получава пореден номер в регистъра, 
под който се извършват всички вписвания по 
отношение на обстоятелствата по ал. 1.
(3) Вписванията в регистъра по ал. 1 се 
извършват в срок до 10 дни след датата на 
издаване на заповедта за одобрение за из-
вършване на дейностите по чл. 1, т. 1.
(4) В регистъра по ал. 1 се обособява от-
делен раздел, който съдържа информация за 
подадените заявления за одобрение за извърш-
ване на дейностите по чл. 1, т. 1. Разделът 
съдържа следните данни:
1. пореден номер;
2. данни за лицето, подало заявление – име 
от документа за самоличност и длъжност;
3. брой и вид на приложените към заявле-
нието документи;
4. движение на преписката, образувана по 
заявлението.
(5) Данните по ал. 4 се вписват в регистъра 
по реда на подаване на заявленията.